जीवन में पुण्य का अर्जन करें: नवीन सागर
कोटा| विज्ञाननगर में धर्म सभा को संबोधित करते हुए ऐलाचार्य मुनि नवीन सागर महाराज ने कहा कि जहां भगवान का मंदिर होता है, वह पूरा इलाका भगवान के आभा मंडल से प्रभावित हो जाता है और उस इलाके का सर्वांगीण विकास स्वतः ही हो जाता है। इन मंदिरों को अक्षुण्ण बनाए रखने के लिए आवश्यक है कि बच्चों में मंदिर जाने के संस्कार डालें। व्यक्ति का ज्यादा समय तो पाप में ही जाता है थोड़े से समय के लिए मंदिर आकर भगवान की पूजा अर्चना के माध्यम से पुण्य का अर्जन करते हैं। मंदिर समिति के अध्यक्ष राजमल पाटोदी ने बताया कि मुनि नवीन सागर 2 मार्च को सुबह 6.30 बजे विज्ञान नगर से विहार करके आरके पुरम त्रिकाल चौबीसी जैन मंदिर जाएंगे। मंदिर समिति के मंत्री पीके हरसोरा ने बताया कि सांयकाल आनन्द यात्रा का कार्यक्रम हुआ।
hin_Deva hin_Deva